《绝命诗 其二》
宋代·徐元娘

弱质原归玉女峰，家亡国破恨重重。椿萱已遂抒忠愿，昆弟先教殉难从。

热血千年啼杜宇，寒泉三尺照芙蓉。堪怜宫院齐收北，忍听天朝长乐钟。

作者简介：徐元娘（一二六一～一二七六），江山（今属浙江）人。应镳女。恭宗德祐二年元兵破临安，随父兄投井死，年十六。事见清同治《江山县志》卷一○。今录诗二首。